પત્રમાં જણાવેલ છે કે, પીપળવા બીટમાં આવતા લાખાગાળા, ટેઢીયાગાળા તેમજ પાડાગાળા વન વિસ્‍તારમાં ઘણા સમયથી વન ખાતા દ્વારા મોટો ભ્રષ્‍ટાચાર આચરવામાં આવે છે. આ વિભાગમાં એક પશુ દીઠ રૂા. 1000ની લાંચ લઈને હજારો પશુ જંગલ વિસ્‍તારમાં ચરાણ અર્થે છુટા મૂકી આ વન વિસ્‍તારનો કચ્‍ચરઘાણ વાળી દેવામાં આવ્‍યો છે. આ વિસ્‍તારમાં વસતા વન્‍ય તૃણ ભસ્‍ત પ્રાણી જેવા કે રોજ, પહુડા, હરણ, ચિંકારા વન વિસ્‍તારમાં ઘાસનું પુરૂ કરી નાખવાથી ખેતરના ખેતરમાં આવી જાય છે. આ વિસ્‍તારમાં ઘણા બધા રસ્‍તાઓ દ્વારા જંગલ વિસ્‍તારમાં જંગલ કટીંગ કરી બારોબાર લાકડા કાપી વાહનોમાં ભરી લઈ જઈ શકાય તેવી પરિસ્‍થિતિ વનતંત્ર દ્વારા ઉભી કરી દેવામાં આવેલ છે. જે વિસ્‍તાર જે કર્મચારીનાવિસ્‍તારમાં જે પરિસ્‍થિતિ નિર્માણ કરવામાં આવી છે તે મોટા પ્રમાણમાં લાંચ લઈ ભ્રષ્‍ટાચાર કરેલ છે. તેની ઉચ્‍ચ અધિકારીઓ દ્વારા તપાસ થવી જોઈએ અને દાખલારૂપ કડક કાર્યવાહી થાય જે વન વિસ્‍તારમાં ઘાસનો સંપૂર્ણ નાશ થયેલ છે. તે વિસ્‍તારનું શૂટીંગ કરી લોકોને જાણ અર્થે મુકવું જોઈએ. તેમજ વાંદરી ગાળામાં હજુ પણ બે ટોળા પશુઓને આ વિસ્‍તારમાં ભેલાણ માટે બોલાવવામાં આવ્‍યા છે.